ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

Групата съветници на ПП – ДБ

**Относно**: Благоустрояване на кръговото движение при Дунав мост

УВАЖАЕМИ ГОСПОДИН КМЕТ,

Кръговото движение при Дунав мост е точно на входа към България и Русе. В момента пространството във вътрешността на кръга е силно занемарено. Във връзка с тази изключително грозна картина на входа на България и Русе, народният представител Иван Белчев е направил питане до министъра на Регионалното развитие и благоустройството. От отговора на министъра изх. № 02-02-89/11.03.2024 г. (в приложение) съгласно разпоредбите на Закона за пътищата, при общини с население над 100 000 души, каквато е Русе, АПИ е собственик на участъка от път I-2, в самото населено място, в рамките на пътното платно от бордюр до бордюр. Осветлението, зелените площи, оградните съоръжения и др. са собственост и ангажимент на общината и се поддържат от нея.

С оглед на изложеното считаме, че в най-кратки срокове е нужно Община Русе да възложи проектиране за благоустрояване на пространството във вътрешността на кръга, включващо озеленяване, изграждане на поливна система, осветление и други елементи, които да придадат съвършено нов облик.

Във връзка с изложеното имаме следните въпроси:

1. Предвижда ли Община Русе възлагане на подобно проектиране?
2. При положителен отговор на първия въпрос, какви са реалистичните срокове за проектиране и последваща реализация?
3. Какви мерки предвижда Община Русе за временно подобряване на състоянието на вътрешността на кръга на въпросното кръгово движение?

Молим, отговорът Ви да бъде в устен и писмен вид и да бъде изпратен с електронна поща на адрес: vpavlov@uni-ruse.bg.

С УВАЖЕНИЕ:

За групата съветници ПП-ДБ

проф. д-р Велизар Павлов